**Referat for bestyrelsesmøde 4.2017**

Tid: Tirsdag, den 3. oktober 2017, kl. 17:00-21:00

Sted: Hellerup Sejlklub

Til stede: Bestyrelsen (dog var er LR kun til stede pr. tlf. under pkt. 7-10)

Inviteret: Hans von der Osten (pkt. 6)

Fraværende: Ingen

|  |  |  |
| --- | --- | --- |
| Pkt. | Emne | Beslutning |
| 1. | Godkendelse af dagsorden og referat fra møde 3.2017 | Godkendt |
| 2. | Opsamling fra møde 1.2017   1. Hjemmeside for events v/CJ 2. Make Over Day 11.06.17 og 03.09.17 v/NB 3. Veteranudvalg v/VG 4. MM-Vision Cup v/PB 5. Indkøb af ny computer v/PB 6. Piste- og sommerfest v/CJ 7. Medaljer v/PB 8. Nye træningsdragter v/PB 9. Assisterende kasserer v/alle 10. Veteran-EM 2020 v/PB | 1. Hjemmesiden er stadig under udarbejdelse. 2. Der blev afholdt arbejdsdage den 11. juni og 3. september med stor succes, og det var dejligt at se nogle nye ansigter. 3. Veteranudvalget fungerer med Jørgen Kock som spydspids. Udvalget har tilkendegivet at ville hjælpe generelt med klubbens rekrutteringsstande. 4. Hvis klubben skal afholde MM-Vision Cup i marts 2018 bliver det i klubbens lokaler. 5. Der er indkøbt en ipad til brug for videotræning i klubben og som erstatning for klubbens gamle computer på salen. Opbevaringen af ipaden og andre af klubbens værdigenstande tager SD et møde med trænerteamet om. 6. Pistereception og sommerfesten før hhv. efter sommerferien gik fint. 7. Der er indkøbt nye medaljer til de næste to års brug. 8. Klubbens nye træningsdragter vil være tilgængelige for medlemmerne inden efterårsferien. Mere info herom tilgår medlemmerne via mail og hjemmesiden. 9. Kassererposten er for stor til én person. Derfor agter bestyrelsen at dele posten op i flere dele og søge hjælp blandt klubbens medlemmer. SD og JG laver et stillingsopslag på nogle af de opgaver, en kasserer skal varetage. 10. Klubben skal være vært for veteran-EM 2020. Stævnet finder sted 20.-23. marts 2020. |
| 3. | Udstyr | NB søger en række fonde om nyt udstyr til klubben. Resultatet forventes at foreligge senest ved udgangen af marts 2018. |
| 4. | Oprettelse af HFK’s venner | Bestyrelsen vendte muligheden for at oprette en fond, hvis midler ubeskåret går til finansieringen af sociale arrangementer, rejsetilskud og indkøb af udstyr til klubben. |
| 5. | Nye retningslinjer for events   1. Gennemgang af retningslinjer | Bestyrelsen vedtog nye retningslinjer for events, der bliver sendt ud til instruktørerne. PB opdaterer hjemmesiden. |
| 6. | Indlæg fra Hans von der Osten om udbygning af salen | Hans von der Osten aflagde status for udbygningen af Palladiumkomplekset. Hans var optimistisk for fremtidsudsigterne. Stor tak til Hans for det store arbejde. |
| 7. | Økonomi | JG fremlagde kvartalsregnskabet, der ligger tæt op ad budgettet. |
| 8. | Den daglige træning   1. Status 2. Nye ungdomstrænere 3. Dommere 4. Rekruttering af nye voksne | 1. Den daglige træning blev diskuteret. For at øge og optimere B&U-fægternes stævnedeltagelse ser bestyrelsen på mulighederne for at koordinere denne via ”Holdsport”. Klubbens egne stævner i løbet af efteråret er en god chance for nye fægtere at få erfaring med stævner. 2. De nye ungdomstrænere implementeres snarest i træningsplanen. SD følger op herpå. 3. Dommeruddannelse blandt medlemmerne prioriteres. 4. Der har ikke være ressourcer til at iværksætte tiltag til rekruttering af nye voksne her i efteråret. Klubben har dog afholdt fem rekrutteringsarrangementer i sensommeren, hvoraf to henvendte sig til voksne. Der arbejdes dog på at indføre introforløb til voksne i 2018. |
| 9. | Nye strategier og handlingsplaner | B&U-fægterne har fået en aktivitets- og stævnekalender for resten af 2017. Bestyrelsen arbejder på at lave en plan for første halvår 2018 inden nytår.  Bestyrelsen har udarbejdet strategier inden for talent og elite, rekruttering og fastholdelse, træneruddannelse og kommunikation. Disse sendes ud til medlemmerne inden 1. december. |
| 10. | Elitefægtning i HFK | Bestyrelsen diskuterede elitesituationen og arbejder løbende på at optimere forholdene for eliten. |
| 11. | Evt.   1. Nye skabe på salen v/NB 2. Brandsyn den 16. august 2017 v/NB 3. Gentofte Kommunes nye idrætspolitik v/NB 4. Rekrutteringsevents i lokalområdet v/NB 5. Hacking af klubbens mailkonto v/NB 6. Senior-DM, veteran-DM og Høststævnet v/PB 7. Make Over Dag 3. december 2017 v/NB 8. Orientering om CCC v/PB 9. Tilbud om fysioterapi til elitefægtere v/NB 10. Forældremøde 28.08.17 v/JG 11. Sabelfægtning om onsdagen v/NB 12. Nyt logo til klubben v/CJ 13. Nye flag v/JG 14. Næste møde | 1. Der er snart færdigbygget nye skabe på salen. Stor tak til Mikkel Hedegaard og Jacob Boyer-Dræby for det store stykke arbejde. 2. Der har været brandsyn den 16. august 2017. 3. Gentofte Kommune har offentliggjort sin idrætspolitik. Den er tilgængelig på fægtesalen. 4. Der er udført fem rekrutteringsarrangementer i lokalområdet hen over sommeren og sensommeren. Til to af disse var der mulighed for at fægte selv. Stor tak til alle de frivillige, men bestyrelsen savner dog flere frivillige. 5. Klubbens mailkonti er blevet udsat for hacking. Ingen skade er dog sket, og hændelsen er politianmeldt. 6. Det gik godt til senior-DM, veteran-DM og Høststævnet. 7. Den næste arbejdsdag finder sted 3. december 2017. Klubben serverer i den forbindelse glögg og æbleskiver. 8. PB orienterede om CCC i januar 2018. Det kører på skinner. 9. Klubben har fået en henvendelse om tilbud om fysioterapi til fægterne. 10. Den 28. august 2017 blev der afholdt forældremøde med 25 forældre, hvor der blev orienteret om stævner og praktiske forhold i klubben. Her blev forældre opfordret til at deltage i klubbens frivillige arbejde. 11. Der er etableret sabeltræning med Christian Søttrup om onsdagen. B&U-træningen kører godt, men til gengæld er der ikke mange til voksentræningen. 12. CJ arbejder på at udarbejde et nyt logo til klubben. 13. JG ser på mulighederne for at indkøbe nye flag og bannere til klubben, når et nyt logo er udarbejdet. 14. Næste møde afholdes ultimo november/primo december 2017. |